open-index/open-wikipedia-markdown huggingface dataset:
Matías del Solar

**Matías del Solar** (født 29. november 1975) er en chilensk seiler som spesialiserer seg i laser. Under Sommer-OL 2012 i London representerte han landet sitt, der han ble nummer 32. 

## Referanser


## Eksterne lenker
*
Igor Lisovenko

**Igor Lisovenko** (russisk: Игорь Гиевич Лисовенко; født 19. mars 1988) er en russisk seiler som spesialiserer seg i laser. I Sommer-OL 2012 i London representerte han landet sitt, der han ble nummer 27. 

## Referanser


## Eksterne lenker
*
Kudurru

**Kudurru** var en steindokumentasjon benyttet som grensesteiner og som nedtegnelser av landretter gitt til vasaller av kassittene i oldtidens Babylonia mellom det 16. og det 12. århundre f. Kr. Ordet er akkadisk og betyr «front» eller «grense» (jfr. hebraisk: גדר «gader», grense, gjerde; arabisk: جدر «jadr», جدار «jidar» *vegg*; flertall جدور *judūr*). Kudurruene er de eneste overlevende kunstferdigheter fra kassittenes herredømme i Babylonia. Man kan nå se flere av dem i Louvre, British Museum og Iraks nasjonalmuseum.

Kudurruene dokumenterte landskjenkelser fra kongen til hans vasaller. Den egentlige kudurru (originalen) ble plassert i et tempel, mens den som fikk landretten ble gitt en leirkopi som skulle brukes som grensestein for å markere og begrunne eiendomsretten.

Kudurruene kunne ha symbolske avbildninger av de gudene som beskyttet kontrakten, selve kontraktsteksten og en guddommelig besvergelse som skulle avskrekke mot kontraktsbrudd. Noen kudurruer hadde også et bilde av den kongen som gav landet. Ettersom alle bildene og kontraktsteksten krevde stor plass, ble det benyttes store steiner til formålet. 

## Litteratur
* Leonard William King: *Babylonian Boundary-Stones and Memorial-Tablets in the British Museum*. Longmans, London 1912 http://www.archive.org/stream/babylonianbounda00brituoft#page/n5/mode/2up.
* John A. Brinkman, Stephanie Dalley: «A Royal Kudurru from the reign of Aššur-nadin-šumi». I: *Zeitschrift für  Assyrologie und Vorderasiatische Archäologie* 78, 1988 , s. 76–98.
* Ursula Seidl: *Die babylonischen Kudurru-Reliefs. Symbole mesopotamischer Gottheiten*. Universitätsverlag u. a., Freiburg 1989, ISBN 3-7278-0603-6 (*Orbis biblicus et orientalis* 87).
* Jeremy A. Black, Tina Breckwoldt: *A concise dictionary of Akkadian*. 2. korrigierter Druck. Harrassowitz, Wiesbaden 2000, ISBN  3-447-04264-8 (*SANTAG* 5).
* Kathryn E. Slanski: «Classification, historiography and monumental Authority. The Babylonian entitlement Narûs (kudurrus)». I: *[[Journal of Cuneiform Studies]]* 52, 2000 ISSN 0022-0256, s. 95–114.
* Franz X. Steinmetzer: *Die babylonischen Kudurru (Grenzsteine) als Urkundenform*. Schöningh, Paderborn 1922, (*Studien zur Geschichte und Kultur des Altertums* 11, 4/5.

## Referanser


## Eksterne lenker
* 
* Bible History Online article on kudurru
* Bible History Online article on the Kudurru of Melishihu in the Louvre 
* Encyclopaedia Britannica Online article on kudduru
* BBC Ancient History Online Gallery of Mesopotamian Art
* US State Department Gallery of Iraqi Cultural Heritage
* High resolution of the ''"Michaux Kudurru"''
Elias Olsen

**Elias Olsen** (født 10. juli 1823 på Hov på øya Løkta i Nesna, død 1891) var en norsk handelsmann og politiker. Han var sønn av Ole Nicolai Eliassen (1791&ndash;1857) og Karen Christophersdatter (1787&ndash;1872). På øya Løkta kjøpte Elias Olsen det tradisjonsrike handelsstedet Kopardal. Han anla en større brygge med lagerbygninger for fisk, snekkerverksted og bakeri. Olsen skaffet stedet fast anløp for dampskipsruta og senere hurtigruta. Han var også bestyrer for poståpneriet i 25 år frem til 1887 i tillegg til driften av gjestgiveriet, fiskemottaket og dampskipsekspedisjonen. Handelsvirksomheten til Olsen hadde et relativt stort vareutvalg og gjestgiveriet hadde skjenkebevilling. 

Elias Olsen var ordfører i Nesna i 17 år &ndash; fra 1854 til 1867, og fra 1877 til 1880.

Den 2. februar 1848 ble han gift med Johanna Jensdatter (1825&ndash;1901) på Nesna. Gründer og kvinnesakskvinne Fredrikke Tønder-Olsen var Elias Olsens datter.

## Referanser
Anton Julius Sand

**Anton Julius Sand** (født 24. april 1844 i Nesna, død 16. mai 1916 i Trondhjem) var en norsk lege og politiker.

Han var sønn av legen Fredrik Christian Sand (1813&ndash;1871) og hustru Augusta Amalie Francke (1819–1893). Sand vokste opp på Reknes pleiestiftelse for spedalske ved Molde, der faren var direktør. Etter å ha fått sin medisinske embedseksamen arbeidet han en tid sammen med faren. Under den fransk-prøyssiske krig (1870&ndash;1871) tjenestegjorde han som militærlege på den tyske siden.

I 1874 ble han lege og direktør for Reitgjerdet pleiestiftelse for spedalske, en stilling han hadde i 41 år. Han ble kjent for sin innsats for pasienter som var smittet av leprabasillen, deriblant ved å løsne litt på den totale isolasjonen de hadde levd under. Han praktiserte også som lege ute i bygda.

Sand var kommunepolitiker i Strinda og kommunens ordfører i 1898. I mange år satt han i styret Sør-Trøndelag Landhusholdningsselskab og Det Kongelige Selskap for Norges Vel. Han eide gårdene Brøset og Granåsen. Den siste kjøpte han i 1878. I 1905 ble han utnevnt til ridder av St. Olavs Orden.

Anton Julius Sand giftet seg 18. januar 1875 med Sophie Augusta Stang (1853–1913), og de hadde 11 barn.

Dr. Sands veg på kanten av Tyholt og Kvilhaugen i det tidligere Strinda, nå Trondheim, er oppkalt etter ham.

## Referanser
FC Halifax Town

**FC Halifax Town** er en engelsk fotballklubb som. «The Shaymen», som er kallenavnet til laget, spiller hjemmekampene sine på The Shay i Halifax. Byen Halifax ligger i den engelske regionen West-Yorkshire.

## Historie
Klubben ble stiftet i 2008 etter Halifax Town AFC ble oppløst på grunn av økonomiske problemer.  F.C. Halifax Town startet på nivå 8 i Northern Premier League Division One North sesongen 2008-09.  Klubben spilte sin første kamp mot Tamworth i en vennskapskamp 19. juli 2008 og tapte 0-2.  Deres første offisielle kamp var en seriekamp mot Bamber Brigde 16. august 2008 som de tapte 0-3.

### De første sesongene
Den første sesongen endte laget på åttendeplass i ligaen, men vant ligaen neste sesong (2009-10) og rykket opp til Northern Premier League (nivå 7).  Neste sesong gikk like bra og de vant serien og rykket opp til Conference North (nivå 6).  2012-13 rykket de opp til Conference Premier etter å ha vunnet play-off finalen 1-0 over Brackley Town.  Påfølgende sesong kom de på femteplass og var kvalifisert til play-off, men tapte 1-2 over to kamper mot Cambridge United.

## Eksterne lenker
*
Svein-Inge Thime

**Svein-Inge Thime** (født 15. desember 1940, død 4. august 2014) var en fotballdommer fra Stavanger. Han var  journalist og leder av sportsredaksjonen i *[[Stavanger Aftenblad]]*.

## Referanser


## Eksterne lenker
* Svein Inge Thime  på worldreferee.com
* Svein Inge Thime på www.footballzz.com
* Svein Inge Thime på www.footballdatabase.eu
* Svein Inge Thime på scoreshelf.com
* Svein Inge Thime på nor.worldfootball.net
Bombardier 415

**Bombardier 415 Superscooper** (tidligere **Canadair CL-415 SuperScooper**) er et turbopropelldrevet amfibiefly produsert i Canada. Det er spesielt konstruert for vannbombing i forbindelse med brannslukking fra luften.
Bombardier 415 Superscooper etterfulgte det propelldrevne amfibieflyet Canadair CL-215. Produksjonen startet i 1993 og de første leveransene skjedde i november 1994. Flyet lages ved Bombardier Aerospace-fabrikken i North Bay i Ontario i Canada. 88 stk er produsert og disse flyene finnes først og fremst i Canada og i land rundt Middelhavet.

Flyet kan ta inn over 6 tonn vann fra nærliggende sjøer og slippe lasten over et brannsted uten å måtte returnere til base for oppfylling. Under oppfylling felles det ut to «vannskraper» under skroget. Flyet har stor manøvreringsevne og kan følge krokete elveløp eller innsjøer i bue under oppfylling. 

Det er nødvendig med en flystrekning på 1&nbsp;340 meter for å ta ned flyet fra 15 meters høyde, ta inn 6&nbsp;137 liter vann på 12 sekunder langs en vannflate på 410 meter i 130 km/t og så igjen stige til 15 meters høyde. Alternativt kan flyets tanker fylles delvis med kortere innflyvninger.

## Spesifikasjoner

*Besetning: 2 piloter
*Lengde: 19,82 meter
*Vingespenn: 28,6 meter
*Høyde: 8,9 meter
*Tomvekt: 12&nbsp;880 kg
*Maksimal brennstoffvekt: 4&nbsp;650 kg
*Maksimal vekt: 19&nbsp;890
*Maksimal vannlast: 6&nbsp;137 kg
*Motorer: Pratt & Whitney Canada PW123AF
*Effekt: 2&nbsp;380 hk
*Maksimal hastighet: 359 km/t
*Marsjhastighet: 333 km/t
*Laveste hastighet for stalling: 126 km/t
*Rekkevidde: 2&nbsp;443 kilometer
*Største høyde: 4&nbsp;500 meter
*Største stigningshastighet: 8,1 meter/sek
*Startstrekning på land: 840 meter
*Startstrekning på vann: 815 meter
*Landingsstrekning på land: 675 meter
*Landingsstrekning på vann: 665 meter
*Dypgående: 1,8 meter
Sagelvvatn naturreservat

**Sagelvvatn naturreservat** er et naturreservat i Balsfjord kommune i Troms. Det omfatter et våtmarksområde ved sørenden av Sagelvvatnet, bestående av myrer og sumpmark omkring munningen til to mindre elver, Tømmerelva og Langvasselva. Det er et verdifullt trekkområde for mange forskjellige våtmarksfugler, hvorav noen hekkende. Blant artene er horndykker, krikkand, siland, enkeltbekkasin og hettemåse.

Reservatet ble opprettet i 2004 for å bevare et karakteristisk myr- og våtmarksområde.

## Referanser
Herøya Industripark

**Herøya Industripark** er en av norges største industriparker. Parken ligger i Porsgrunn i Telemark. Den strategiske beliggenheten ved kysten helt i sør gjør at flere internasjonale bedrifter har slått seg ned her grunnet hurtig og effektiv tilgang til Europa og resten av verden.

Herøya Industripark ble etablert av Norsk Hydro AS i 1928–1929 i forbindelse med produksjonen av gjødsel. Grunnen til at de valgte å etablere industriparken på akkurat Herøya, var den gode forbindelsen med Europa og resten av verden. Et annet utslagsgivende argument var at sjøen rundt Herøya var isfri året rundt. Fra parken ble etablert til nå har den gjennomgått store forandringer, fra rent Hydro-produksjonssted til å i dag være en åpen industripark. Det produseres hydrogen som brennes for varme, tilsvarende det som  personbiler kan bruke.

## Referanser
Canthophrys gongota

***Canthophrys gongota*** er en ferskvannsfisk.

Den er flattrykt og øynene sitter tett sammen på toppen av hodet. Munnen har tykke lepper og sitter på undersiden av hodet. Den har to par skjeggtråder langs overkjeven og ett par langs underkjeven. Ryggsiden er grønnaktig, med uregelmessige, mørke bånd ned mot den tydelige sidelinjen, mens buksiden er gulhvit. Maksimal lengde er 13&nbsp;cm.

*Canthophrys gongota* lever i elver og bekker med svak strøm der bunnen består av sand, mudder eller grus. Den er utbredt ved foten til østre Himalaya i nedslagsfeltene til Ganges og Brahmaputra i India (delstatene Uttar Pradesh, Vest-Bengal, Meghalaya, Assam, Manipur og Arunachal Pradesh), Nepal og Bangladesh.

Den er den eneste arten i slekten *Canthophrys*. Det vitenskapelige navnet *Somileptus gongota* er også blitt brukt om denne arten.

## Referanser


## Kilder
* 
* 

## Eksterne lenker
*
Kalevi Jäntti-prisen

**Kalevi Jäntti-prisen** (finsk: *Kalevi Jäntin palkinto*) er en finsk litteraturpris som deles ut til unge forfattere. Den er blitt utdelt årlig siden 1942 og prissummen er fra 2012 € .

## Mottakere

## Referanser
Minotenk

**Minotenk** er en minoritetspolitisk tenketank og stiftelse, etablert våren 2010 etter initiativ av Abid Raja.

Minotenk skal jobbe for å fremme inkludering og likestilling, og for å motvirke utenforskap, rasisme og diskriminering. Minotenk har som mål å styrke minoriteters tilstedeværelse og engasjement i det offentlige rom og tilby kunnskapsmateriell til ulike deler av samfunnet som jobber med integrering og mangfold. Tenketanken er partipolitisk og religiøst uavhengig, og har FNs verdenserklæring om menneskerettigheter som ideologisk fundament.

Minotenks mandat er å bidra til økt deltakelse og tillit til samfunnet blant innvandrere og deres barn, og sikre at alle har samme muligheter, rettigheter og plikter når det gjelder å delta i samfunnet og ta i bruk egne ressurser. Dette gjøres gjennom bokproduksjon, kurs, seminarer, rådgivning, dialogmøter og foredrag. Siden 2014 har Minotenk produsert hefter og bøker, som blant annet brukes som ressursmateriell i skolen. Tenketanken har totalt distribuert over  bøker til skoler og andre institusjoner over hele landet. Bøkene omhandler temaer som krysskulturell oppvekst, identitet og tilhørighet, rasisme og diskriminering, radikalisering og ekstremisme, seksuell helse og likestilling.

Styreleder i Minotenk er Navjot Kaur Sandhu, og daglig leder er Linda Noor.

## Utgivelser
* *Hva tenker du om likestilling?* (2020), skrevet av Haboon Hashi og Ibrahim Mursal
**Salafisme i Norge – Historien om Islam Net og Profetens Ummah* (2020), fagbok skrevet av Marius Linge og Sindre Bangstad
**En vei ut?* (2019), skrevet av Haboon Hashi
**iLove 2 – seksuell helse* (2019), tekstsamling red. Ellen Reiss og Julie Ræstad Owe
**Radikalisering – fenomen og forebygging* (2018), fagbok/tekstsamling red. Ellen Reiss og Linda Noor
*Kjære Bror (2018), tekstsamling red. Umar Ashraf og Linn Firdaous Nikkerud
**Skal liksom liksom-passet ditt bety noe?* (2017), tekstsamling red. Ellen Reiss
**Kvinner som hater menn* (2017), diktsamling skrevet av Sumaya Jirde Ali
**Islamsk humanisme* (2016), tekstsamling red. Ellen Reiss og Linda Noor
**Hvit PR* (2016), fagbok skrevet av Umar Ashraf og Ellen Reiss
**iLove - identitet og kjærlighet* (2014)*,* tekstsamling red. Ellen Reiss
**Radikalisering blant unge muslimer i Norge* (2014), tekstsamling red. Linda Noor

## Referanser


## Eksterne lenker
* 
*
Elizabeth Wilmshurst

**Elizabeth Wilmshurst** er en tidligere assisterende direktør for den juridiske avdelingen i det britiske utenriksdepartementet. Hun ble ansatt i 1974 som ung jurist. Hun sa opp sin stilling den 20. mars 2003, samme dag som USA og Storbritannia angrep Irak. Først i 2005 ble grunnen til oppsigelsen kjent for offentligheten; hun kunne ikke slutte seg til at en invasjon av Irak ville være lovlig. Hun er i ettertid kjent som den eneste statsansatte jurist i Storbritannia som ikke aksepterte invasjonen av Irak. Hun arbeider i dag ved The Royal Institute of International Affairs i London og er gjesteprofessor ved University College London.
## Referanser
Erik Bertrand Larssen

**Erik Bertrand Larssen** (født 9. august 1973) er en norsk forfatter og foredragsholder. Han er utdannet siviløkonom og var tidligere fallskjermjeger.

Larssen er utdannet siviløkonom og arbeidet etter karrieren i militæret ved blant Finansbanken, NetCom og Mercuri Urval. Han har arbeidet med lederopplæring. Han ble kjent som forfatter av boken *Bli best med mental trening*, en bok han skrev etter å ha arbeidet med det norske skilandslaget under Ski-VM 2011 i Oslo og langrennsløperen Petter Northug. Han fulgte deretter opp med boka *Helvetesuka - 7 dager som forandrer livet ditt* i 2014. Boken ble fort en bestselger og skal lanseres internasjonalt. Han var gift med Louise Mohn, datter av Trond Mohn.

## Bibliografi
* 2013: *Bli best med mental trening*, Stenersens forlag ISBN 9788272015632 
* 2014: *Helvetesuka - 7 dager som forandrer livet ditt*, Stenersens forlag ISBN 9788272015755
*2016: *Nå! Grip øyeblikket, det er alt du har*, Stenersens Forlag ISBN 9788272016165*
*[[2021]]: *Mental Rehab - fem steg til en fantastisk hverdag'', Stenersens forlag ISBN 9788272017124

## Referanser


## Eksterne lenker
*
Simen Kind Mikalsen

**Simen Kind Mikalsen** (født 1993) er en norsk tidligere fotballspiller som er Daglig- og sportslig leder Hafslund IF fra 2025.

Han kom fra  før sesongen 2914.

Han debuterte i Tippeligaen i den 10. serierunden mot erkerivalen , da han kom inn som innbytter i det 79. minutt.

## Referanser


## Eksterne lenker
*
Finn C. Knudsen

**Finn C. Knudsen** (født 1868, død 1955) var en norsk forretningsmann og politiker (Høyre) i Porsgrunn. Han kom til å prege næringslivet i Skiensfjorden fram til utbruddet av den andre verdenskrig. Han var sønn av Jørgen Christian Knudsen (1843–1922) og Marie («Mimmi») Henriette Resch, bror av Christen Knudsen og nevø av statsminister Gunnar Knudsen på Borgestad.

Knudsen hadde i sitt yrkesaktive liv en rekke viktige verv i næringslivet i Skiensfjorden. Han var blant annet direktør i Eidanger Sparebank, Skiensfjordens Kreditbank, Traag Iscompagnie, Bratsberg Bruk og Norsk Metallverk/Porsgrunn Metalverk A/S. Han var også ordfører i Eidanger kommune i periodene 1908 til 1910 og 1917 til 1919 og var stortingsrepresentant 1922–1924 fra valgkretsen Kjøpstedene i Telemark og Aust-Agder fylker. Knudsen var også sterkt engasjert i sportsklubben Urædd og utga to lokalhistoriske bøker.

## Referanser


## Litteratur
*Finn C. Knudsen: *Eidanger – Porsgrunn*, Porsgrunn 1932
* Jon Skeie: *Porsgrunns historie (bind III) - Storindustriens havneby*, utgitt av Porsgrunn kommune 2007 (ISBN 978-82-997388-2-8)
* Ellen Wessel og Lulli Knudsen: *[http://urn.nb.no/URN:NBN:no-nb_digibok_2011111708018 Våre besteforeldre Guro og Christen Knudsen – deres barn og barnebarn]*, Oslo 1929. Opptrykk 1999, side 227-233.

## Eksterne lenker
*
James Boyd White

**James Boyd White** (født 1938) er en amerikansk professor i juss, litteratur, forsker og filosof som er blitt kreditert for å igangsatt den litterære bevegelsen «Law & Literatur» (Lov og litteratur), og er en framstående eksponent for analyser av grunnleggende retorikk innenfor tolkningen av juridiske tekster. Dette er uttrykt i flere av hans utgivelser, eksempelvis hans første bok, *The Legal Imagination: Studies in the Nature of Legal Thought and Expression* (1973). Han er i dag professor emeritus ved Universitetet i Michigan.

## Liv og virke

White gikk på Amherst College, hvor han tok eksamen i 1960 med en B.A. i klassikerne, og fortsatte med å få en M.A. i engelsk litteratur fra Universitetet i Harvard i 1961, og en LL.B. (bachelor i jus) fra Harvard Law School i 1964.

Han praktiserte som advokat i firmaet Foley, Hoag & Eliot i Boston før han gikk over i undervisningen. Han underviste i jus ved Universitetet i Colorado fra 1967 til 1974, ved Universitetet i Chicago fra 1974 til 1983, og har vært ved Universitetet i Michigan fra 1983 og til i dag. Her har han vært professor i juss, professor i engelsk litteratur, professor II i klassikerne. Han er også et medlem av American Academy of Arts & Sciences.

## Bibliografi
Whites mest velkjente bok, *The Legal Imagination*, ble utgitt i 1973. Boken var formet hovedsakelig som en lærebok for studenter som studerte juridisk språk. I denne boken er litterære og andre tekster sammenlignet med juridiske tekster på en slik måte at de former figurers identiteter og konsepters betydningsinnhold. Denne boken har i stor grad formet den litterære bevegelsen «Law & Literature».

Whites påfølgende bøker er:
* *When Words Lose Their Meaning* (1984)
* *Heracles' Bow* (1988)
* *Justice As Translation* (1990)
* *Acts of Hope* (1994)
* *«This Book of Starres»: Learning to Read George Herbert * (1994)
* *From Expectation to Experience : Essays on Law and Legal Education* (2000)
* *The Edge of Meaning* (2003)
* *Living Speech: Resisting the Empire of Force* (2006)

## Referanser


## Eksterne lenker
* Omtale av White hos Universitetet i Michigan
*  Whites hjemmeside (med en bibliografi over hans utgivelser)
* Comment on Jame Boyd White's Living Speech, by Dr. Yofi Tirosh
Jeg vet om en gutt/jente

**«Jeg vet om en gutt»** eller **«Jeg vet om en jente»** er en norsk sang. Melodi og tekst ble skrevet av Arne Bendiksen. Den var ett av bidragene til Melodi Grand Prix 1967, den norske uttagingen til Eurovision Song Contest 1967 i Wien i Østerrike.

Sangen ble framført på norsk av tvillingsøstrene Randi & Torill med lite orkester og hadde da tittelen «Jeg vet om en gutt» og så på nytt av Vestlandsduoen (Kari Medaas & Ivar Medaas) med stort orkester, da med tittelen «Jeg vet om en jente». Bidraget endte på femte- og sisteplass med ett poeng: fra Trondheim.

## Innspillinger
*Tvillingene Randi og Torill Eriksen med Carsten Kloumans orkester. Innspilt i Oslo 27. februar 1967. Utgitt på singlen His Master's Voice AL&nbsp;6146. 
*Vestlandsduoen. Innspilt i 1967. Utgitt på singlen Nor-Disc NOR&nbsp;146.
*Rigmor og Kari Ann m/Kjell Karlsens orkester. Innspilt i 1967. Utgitt på singlen Triola TN&nbsp;464.

## Referanser
Frøken Alfabet

**«Frøken Alfabet»** er en norsk sang. Melodien, som er en slowfox, ble skrevet av Ernst Aas. Teksten ble skrevet av Oddvar Eika. Den var ett av bidragene til Melodi Grand Prix 1960, den norske uttagingen til Eurovision Song Contest 1960 i London i Storbritannia.

Sangen ble framført på norsk av Jens Book-Jenssen i semifinalen og endte på fjerdeplass med 28 poeng. I finalen ble sangen framført på norsk av Per Müller og endte på sjetteplass med 59 poeng.

## Innspilling
*Jens Book-Jenssen med Willy Andresens orkester. Innspilt i Oslo 29. februar 1960. Utgitt på singlen His Master's Voice AL&nbsp;6092.
*Torhild Lindal med Sigurd Jansens orkester. Innspilt i 1960. Utgitt på singlen *Karusell* KM-13.

## Referanser
Det blir sol hvor vi seiler

**«Det blir sol hvor vi seiler»** er en norsk sang (vals). Melodien ble skrevet av Magnar Skorgen. Teksten ble skrevet av Egil Hagen. 

Sangen var ett av bidragene til den norske Melodi Grand Prix 1960, og konkurrerte følgelig om å representere Norge i Eurovision Song Contest 1960 i London i Storbritannia. Den ble framført på norsk av Jens Book-Jenssen i semifinalen, og endte på niendeplass med 21 poeng.

## Innspilling
*Jens Book-Jenssen med Willy Andresens orkester. Innspilt i Oslo 29. februar 1960. Utgitt på singlen His Master's Voice AL&nbsp;6092.

## Referanser
Vi slentret (langs en vårlig sti)

**«Vi slentret (langs en vårlig sti)»** er en norsk sang. Melodi og tekst ble skrevet av Lars Christian Sande. Den var ett av bidragene til Melodi Grand Prix 1963, den norske uttagingen til Eurovision Song Contest 1963 i London. 

Sangen ble framført på norsk av Jens Book-Jenssen med lite orkester og så på nytt av Ray Adams med stort orkester. Bidraget endte på tredjeplass med 54 poeng.

## Innspilling
*Jens Book-Jenssen med Carsten Kloumans orkester. Innspilt i Oslo 11. februar 1963. Utgitt på singlen His Master's Voice AL&nbsp;6113.

## Referanser
Ny smart hatt

**«Ny smart hatt»** er en norsk sang. Melodien ble skrevet av Andreas Berg. Teksten ble skrevet av Juul Hansen. Den var ett av bidragene til Melodi Grand Prix 1960, den norske uttakingen til Eurovision Song Contest 1960 i London i Storbritannia. 

Sangen ble sunget på norsk av Inger Jacobsen i semifinalen og endte på andreplass med 35 poeng. I finalen lørdag 20. februar 1960 ble sangen framført på norsk av Torhild Lindal og endte på andreplass med 79 poeng.

## Innspilling
*Torhild Lindal med Sigurd Jansens orkester. Innspilt i 1960. Utgitt på singelen Karusell KM-13. Den ble også utgitt på en reklamesingle for Damehattbransjens moteråd (Triola 45–REK 1).

## Referanser
Terje André Kretz

**Terje André Kretz** (født 3. mars 1944, død 16. juli 2023) var en norsk tegneserieskaper og illustratør. Han illustrerte og skrev flere tegneserier for barn på 1980-tallet. Terje Kretz signerte gjerne tegningene sine med **TAK**.

## Tegneseriehefter og -album
Oversikten kan mangle titler.
* 1979: *En reise gjennom Holmestrands historie* 
* 1980: *Dido 1: Dido i villmarka*, utgitt av Hjemmet
* 1981: *Du og jeg og alle andre!!*, utgitt av Framfylkingen, trykt i Holmestrand Handelstrykkeri
* 1982: *Dido 2: Dido og trollmennenes kamp*, utgitt av Hjemmet
* 1984: *Det som virkelig skjedde er mer spennende enn noe eventyr*
* 1984: *Den norske arbeiderbevegelses historie 1845-1927*, redaktører Truls Gerhardsen og Rolf Kr. Larsen, utgitt av Arbeidernes Opplysningsforbund
* 1984: *Ravn – historien om Ragnar Herlaugsson – 1: Blodsverdet*, utgitt av Bladkompaniet
* 1984: *Ravn 2: Vargvinter*, utgitt av Bladkompaniet 
* 1984: *Ravn 3: Terpalas glemte kilder*, utgitt av Bladkompaniet 
* 1985: *Ravn 4: Sagnet om de røde nøkkerosene *, utgitt på eget forlag
* 1986: *Trollsvans 1 – Småtroll på eventyr*, julehefte, manus sammen med dattera Lina Cecilia Kretz, utgitt i heftene *Trollsvans og det mystiske bergtrollet* og *Skogtrollet* året etter

## Referanser


## Eksterne lenker

* Kort omtale i Morten Harpers ''Tegneserien i og utenfor rutene. 2 : Tegneseriens triangel'' (1997), side 215
* Lambiek Comiclopedia om Terje André Kretz
Shake!

**«Shake!»** er en norsk sang. Melodi og tekst ble skrevet Arne Hagen. Den var ett av bidragene til Melodi Grand Prix 1967, den norske uttagingen til Eurovision Song Contest 1967 i Wien i Østerrike. 

Sangen ble framført på norsk og engelsk av Laila Granum med lite orkester og så på nytt av Bente Aaseth med stort orkester. Bidraget endte på andreplass med 14 poeng: tre fra Stavanger, Kristiansand og Fredrikstad og ett fra Tromsø, Bodø, Trondheim, Bergen og Hamar.

## Innspillinger
«Shake!» ble innspilt i tre ulike versjoner våren 1967:

* Vigdis Mostad. Utgitt av Arne Bendiksen AS. TN 463.

*Bente Aaseth med Carsten Kloumans orkester. Innspilt i Oslo 27. februar 1967. Utgitt på singlen His Master's Voice AL&nbsp;6146
*Laila Granum. Utgitt på Troll. TR 219.

## Referanser
Skogbrannen i Västmanland i 2014

**[[Skogbrann]]en i Västmanland** brøt ut 31. juli 2014 på et hugstfelt på grensen mellom Sala og Surahammar kommuner i det midtre Sverige. Det var den til da største skogbrannen i Sverige i nyere tid. Den sjette dagen var  hektar skog angrepet. Brannen ble klassifisert som en nasjonal katastrofe.

Brannen oppsto etter lengre tid med tørke og høye temperaturer i skogsområdet øst for Virsbo. Den tredje branndagen brant 20&nbsp;km², men den femte dagen hadde brannen spredt seg til et område på 100&nbsp;km² til skogsområdet øst mot Fläcksjön vest for Sätra brunn. Sterk vind, hovedsakelig fra sørøst, gjorde at brannen spredte seg hurtig.

11. august ble brannen oppgitt å være under kontroll, og 11. september ble slokningsarbeidet offisielt avsluttet.

## Slokningsarbeidet
### 4. august
Mandag 4. august ble rundt  mennesker evakuert som følge av brannen. Røykutviklingen var stor, med nedslag over et veldig område. Fra tidlig 5. august meldte mange om brannrøyk og nedfall av sot i Nordland, først fra Skaiti i Saltdal. Helt til Bodø, 1&nbsp;000 km unna, skal det har vært røyklukt fra brannen. Meteorologiske beregninger viser ved modellering at røyken spredte seg helt til Norskehavet og Barentshavet.

Fra den femte branndagen ble det satt inn 13 helikoptre som bekjempet brannen fra luften. Totalt var det satt inn rundt 100 personer i redningsarbeidet, og disse kom fra den svenske redningstjenesten i de rammede områdene, samt fra blant annet Eskilstuna, Strängnäs, Enköping, Gotland, Västerås, Rättvik og Storstockholm. I redningsarbeidet inngikk også flere private aktører, det svenske forsvaret (inklusive Svenska hemvärnet) og Helikopterflottiljen i Svenska flygvapnet), og Myndigheten för samhällsskydd och beredskap. De første dagene bisto lokale bønder med å transportere vann med sine traktorer.

### 5. august
5. august 2014 ble ytterligere  beboere bedt om å umiddelbart å evakuere fra tettstedet Norberg.

Eieren av Engelsbergs bruk, Nordstjernan AB, gikk på den sjette dagen inn med to egne helikoptre, men ble hindret av den kraftige røykutviklingen. Samme dag deltok rundt 200 personer i redningsarbeidet.

### Slokningsarbeidet avsluttet
11. august ble brannen oppgitt å være under kontroll, og 11. september ble slokningsarbeidet offisielt avsluttet.

## Referanser


## Eksterne lenker
* 
* Länsstyrelsen i Västmanlands län: Skogsbranden (informasjonsside med regelmessige situasjonsrapporter)
Yedikule

**Yedikule**, «De syv tårns borg», ligger rett ved den theodosianske mur (tyrkisk *Teodos II. Suru*). Den er del av et stort festningsanlegg, bygd tidlig på 400-tallet under keiser Theodosius II, en mur på ca 20 kilometer i Istanbul.

Borgen ligger rett ved muren. Den er dels av bysantinsk, dels av osmansk, opprinnelse. Tårnene er sammenknyttet med tykke murer. Osmanene benyttet den som fengsel, skattkammer og rettersted. Det mest kjente henrettelsesoffer i Yedikule var den attenårige sultan Osman II, som ble kvalt i et av tårnene den 20. mai 1622.

Yedikule er også navn på den tilliggende bydel av Fatih,

## Litteratur
* Leslie Brubaker: «Topography and public space in Constantinople». I: Mayke de Jong, Francis Theuws (utg.): *Topographies of power in the early Middle Ages.* Brill, Leiden 2001 (Transformation of the Roman World Bd. 6), ISSN 1386-4165.

## Referanser


## Eksterne lenker
*
Breidtinden (Balsfjord)

**Breidtinden** (også skrevet *Breitinden*) er et fjell i Balsfjord kommune i Troms. Det har en høyde på  meter over havet og en primærfaktor på 510 meter. Breidtinden ligger innenfor Blåtind skytefelt, nordøst for Blåtindan og rett sør for Ytre Fiskelausvatnet.

## Fotnoter



## Referanser
Bibarba bibarba

***Bibarba bibarba*** er en smerlingart.

Den er kanskje nært beslektet med *[[Cobitis]]*, men ble beskrevet som den første arten i sin slekt i 2007. En annen art ble beskrevet i 2015. *Bibarba* skiller seg fra *Cobitis* ved å ha to par skjeggtråder, ikke tre. Hannene har *lamina circularis* på den tredje strålen i brystfinnen, ikke på den andre. Arten kan bli litt over 6&nbsp;cm lang.

*Bibarba bibarba* er bare kjent fra Chengjiang, som er en bielv til Perlefloden, i den kinesiske provinsen Guangxi. Der lever den i vann som strømmer langsomt på sand- og steinbunn.

## Kilder
* 
* 
* 
## Eksterne lenker
*
Bibarba

* *[[Bibarba bibarba]]*
* *[[ Bibarba parvoculus]]*

***Bibarba*** er en slekt av smerlinger. *Bibarba* skiller seg fra *[[Cobitis]]* ved å ha to par skjeggtråder, ikke tre. Hannene har *lamina circularis* på den tredje strålen i brystfinnen, ikke på den andre. De er bare kjent fra den kinesiske provinsen Guangxi.

## Kilder
* 
* 
* 

## Eksterne lenker
*
Iksookimia

* *[[Iksookimia hugowolfeldi]]*
* *[[Iksookimia koreensis]]*
* *[[Iksookimia longicorpus]]* 
* *[[Iksookimia pacifica]]*
* *[[Iksookimia pumila]]*
* *[[Iksookimia yongdokensis]]*

***Iksookimia*** er en slekt av smerlinger. De er endemiske for den koreanske halvøy.

## Kilder
* 
* 
* 

## Eksterne lenker
*
Bugzilla

**Bugzilla** er et Web-basert allsidig feilrapporteringssystem (*bugtracker*) og testverktøy som opprinnelig ble lagd og brukt av Mozilla-prosjektet, og som er lisensiert med Mozilla Public License.

Programvaren ble publisert som åpen kildekode av Netscape Communications i 1998, forløperen til Mozilla-prosjektet, og har siden blitt tatt ibruk av en serie organisasjoner som et feilsporingssystem for programvare som er basert på åpen og lukket kildekode og proprietære og åpne prosjekter. Blant annet er Bugzilla brukt av Mozilla Foundation, Wikimedia Foundation, WebKit, NASA, Yahoo!, GNOME, KDE, Apache Software Foundation, Red Hat and Novell.

## Referanser


## Eksterne lenker
* 
* 
*
Albert Niemann

**Albert Niemann** (født 20. mai 1834 i Goslar, død 19. januar 1861 samme sted) var en tysk apoteker og kjemiker, kjent for sin oppdagelse av kokain, og beskrivelsen av en mer potent versjon av sennepsgassen.

Han arbeidet i 1859 som laboratorieassistent for professor Friedrich Wöhler ved Georg-August-universitetet i Göttingen. Universitetet hadde fått 15&nbsp;kg kokablader fra Novaraekspedisjonen, en forskningsekspedisjon. Niemann utvant fra kokabladene en substans med krystallisk virkestoff som han gav navnet *kokain*. Han beskrev etter eksperimenter på seg selv kokainets lokalbedøvende effekt.  Paolo Mantegazza hadde gjort den samme oppdagelse omtrent samtidig.

To år etter sin oppdagelse døde han brått, av ikke avklart grunn antatt knyttet til lungene. En mulig årsak kan ha vært en forgiftning påført fra sennepsgass (navnet fikk gassen langt senere), en gass som først ble utviklet i Belgia i 1822, og som Niemann hadde beskjeftiget seg med over lengre tid tidligere i sin karriere.

Under eksperimenter med etylen og sulfurdiklorid i 1860 kom han over denne gassen som senere skulle komme til anvendelse som stridsgass under første verdenskrig. Han beskrev den med blant annet disse ord:

::*Sie besteht darin, daß selbst die geringste Spur, die zufallig auf irgend eine Stelle der Haut kommt, anfangs zwar keinen Schrnerz hervorruft, nach Verlauf einiger Stunden aber eine Rötung derselben bewirkt und bis zum folgenden Tage eine Brandblase hervorbringt, die sehr lange eitert und außerordentlich schwer heilt, unter Hinterlassung starker Narben.*
::(Det består deri, at selv det minste spor som kommer i kontakt med et hvilken som helst tilfeldig sted på huden, skjønt smertefritt først, fører til at huden blir rød etter noen timer, og frembringer brannblemmer over verker svært lenge, og leges langsomt og med store vansker, og etterlater seg betydelige arr.)

Etter hans død Nach videreførte hans kollega Wilhelm Lossen (1838–1906) hans kokainforskning, og bestemte i 1862 kokainets formel.

## Litteratur
* 

## Referanser
Colin Cheng

**Colin Cheng** (født 10. september 1989) er en singaporsk seiler som spesialiserer seg i laser. Under Sommer-OL 2012 i London representerte han landet sitt, der han ble nummer 15. 

## Referanser


## Eksterne lenker
*
Gbadolite

**Gbadolite** er en by i provinsen Nord-Ubangi i den nordlige delen av Den demokratiske republikken Kongo. Den hadde et innbyggertall (pr. 2004) på cirka 113.000. Byen ligger ved bredden av Ubangifloden, like sør for grensen til Den sentralafrikanske republikk.

Tidligere president Mobutu Sese Sekos forfedre stammet fra Gbadolite. I sine siste år som president i landet bodde han der.

## Mobutu Sese Seko
Gbadolite var en landsby frem til Mobutu Sese Seko kom til makten i landet. Fra 1970-årene og fremover sørget han for store byggearbeider og gjorde landsbyen om til sete for regjeringen ved siden av hovedstaden Kinshasa. Sese Seko sørget for at det i tillegg til palasser for ham selv og hans familie, ble bygd administrasjonsbygg for alle landets departementer – skjønt i mindre målestokk enn i hovedstaden. Slik kunne Gbadolite fungere som regjeringssenter.

Mobutu bygde dessuten tre palasser i Gbadolite, som dermed raskt fikk tilnavnet *urskogens Versailles*:
* Det store palass har tre etasjer, prydet med marmor og jade. Det ble brukt for offentlige tilstelninger.
* Mobutus private residens, bygd i Gaudí-stil.
* Et palass inspirert av kinesiske pagoder, bygd av kinesere.

Palassanleggene var overdådige. Det ble bygd en palasskirke med et kirkeorgel bygget av brødrene Oberlinger, et mindre amfiteater, to svømmebasseng med utsikt mot elven Ubangi, og store parkanlegg med fontener.

Byen fikk i tillegg en rekke andre byggverk og institusjoner:

* en flyplass med en liten terminal (med forgylt kuppel), med flystripe som kunne ta imot Concorde-fly (Mobutu chartret av og til en Concorde)
* to kraftverk; hvorav ett var et vannkraftverk
* et sykehus med tyske leger
* en firefelts boulevard med gatebelysning, fra byens sentrum og til palassene
* et motell
* en stor farm med europeisk kveg, drevet av sveitsere

Etter Mobutus flukt i 1997 ble Gbadolite plyndret av opprørssoldater.

## Litteratur
*
Joseph Pitton de Tournefort

**Joseph Pitton de Tournefort** (født 5. juni 1656 i Aix-en-Provence i Frankrike, død 28. desember 1708 i Paris) var en fransk botaniker som utformet en plantetaksonomi som foregrep Carl von Linné og inspirerte til Linnés seksualsystem.

## Biografi
Joseph Pitton de Tournefort studerte hos jesuittene, og det var hans fars ønske at han skulle bli prest. Men så døde faren, og Joseph kunne uten påtrykk følge sin interesse innen botanikken. 

Han samlet planter i to år, og begynte ved universitetet i Montpellier der han studerte medisin. I 1683 ble han til professor i botanikk ved Jardin des Plantes. På kongens befaling begav han seg på reise i det vestlige Europa, der han særlig i Pyreneene foretok viktige planteinnsamlinger. 

Mellom 1700 og 1702 befant han seg på de greske øyer og besøkte Konstantinopel, Svartehavets kyster, Armenia og Georgia, og foretok overalt diverse planteinnsamlinger  og botaniske observasjoner. Med seg på reisen hadde han den tyske botanikeren Andreas Gundesheimer (1668-1715) og den franske kunstneren Claude Aubriet (1651-1743). En av hans elever, Charles Plumier, var også med på reisene. Reiseberetningen ble utgitt posthumt med tittelen *Relation d'un voyage du Levant*.

Hans hovedverk er imidlertid *Institutiones rei herbariae* (1700), der han klassifisersr planter etter deres kronblad, og enda viktigere, foretok en  distinksjon mellom art og slekt. Med begrepet slekt kunne han innordne 6000 planter i 600 grupper, og dermed bane veien for Linné.

Han døde i Paris da han ble overkjørt av en vogn. Veien der det skjedde er blitt oppkalt etter ham (Rue de Tournefort i 5. arrondissement).

Andre verk var *De optima methode instituenda in re herbaria* (1697), og *Histoire des plantes qui naissent aux environs de Paris* (1698). Linné oppkalte Tournefortia, i familien Boraginaceae, etter ham.

En annen av hans studenter var Sébastien Vaillant.

## Referanser


## Litteratur
* Bernard le Bovier de Fontenelle: «Eloge de Tournefort». I: *Histoire de l'Académie Royale des Sciences*. Paris 1708, s. 145-177 (PDF)
* James Augustus St. John: *The Lives of Celebrated Travellers*. J. & J. Harper, 1835, Bind 2, s. 7-19.
* Karl Mägdefrau: *Geschichte der Botanik*. Gustav Fischer Verlag, Stuttgart 1992, s. 52–54, ISBN 3-437-20489-0.
* Kurt Sprengel: *Geschichte der Botanik: neu bearbeitet in zwey Theilen*. F.A. Brockhaus, 1818, Teil 2, s. 53-59
Paul Goodison

**Paul Goodison** (født 29. november 1977) er en britisk seiler som spesialiserer seg i laser. I Sommer-OL 2012 i London representerte han landet sitt og ble nummer 7. Under Sommer-OL 2008 i Beijing tok han gull i samme båttype.

## Referanser


## Eksterne lenker
*
Malangen (kommune)

**Malangen** er en tidligere selvstendig kommune i Troms fylke. Opprinnelig var Malangen en del av Balsfjord formannskapsdistrikt. 1. januar 1871 ble Malangen skilt ut som egen kommune med 1&nbsp;425 innbyggere. Samtidig ble en del av Lenvik med 70 innbyggere overført til Malangen.

1. januar 1873 ble en del av Malangen med 287 innbyggere overført til Tromsøysund.

I 1891 ble noen parseller på Målsnes i Malangen med 30 innbyggere overført til Målselv.

1. januar 1964 ble det meste av Malangen og Balsfjord slått sammen til en kommune som fikk navnet Balsfjord. Malangen hadde ved sammenslåingen 1&nbsp;940 innbyggere. Navaren og Målsnes i Malangen med 118 innbyggere gikk inn i Målselv kommune. Gården Skogli ved Heia i Balsfjord med 2 innbyggere, gikk likeledes inn i Målselv.
## Valgkrets
Malangen var 3. valgkrets i Tromsø amt ved stortingsvalget 1918. Valget var direkte flertallsvalg i enmannskretser. Malangen valgte således én representant og én personlig vararepresentant

Valgkretsen Malangen bestod av herredene Målselv, Lenvik, Hillesøy, Balsfjord, Malangen og Tromsøysund med  22&nbsp;150 innbyggere og 9&nbsp;618 stemmeberettigede.

Gårdbruker Meyer Nilsen Foshaug, Målselv, stilte for Socialistene, og ble valgt med 2 294 stemmer (58,3%). Motkandidaten for Venstre; banksjef Anton Jakobsen, Tromsøysund, fikk 1&nbsp;635 stemmer (41,6%). Gårdbruker Rønning Tollefsen ble valgt til vararepresentant.

## Referanser
Malangen (delområde)

**Delområde Malangen** er et av de tre delområdene i den nåværende Balsfjord kommune. Området består av Balsfjord-delen av Malangshalvøya samt området øst for Aursfjorden og sør for Nordfjorden, altså i hovedsak av det som utgjorde tidligere Malangen kommune. 

Areal: 415,39 km².

Innbyggere:

Delområdet har 11 grunnkretser (innbyggertall 2012):
*Aursfjord(*) (111)
*Hamnvåg (109)
*Nordfjord (76)
*Meistervik (270)
*Nordby (103)
*Søndre Malangsmarka (52)
*Nordre Malangsmarka (82)
*Sand (159)
*Bakkeby (98)
*Kvitnes (104)
*Malangseidet (150)

(*) SSB opererer med navnet *Ursfjord*.

## Referanser
Kichulchoia

* *[[Kichulchoia brevifasciata]]*
* *[[Kichulchoia multifasciata]]*

***Kichulchoia*** er en slekt av smerlinger. De er endemiske for den koreanske halvøy.

## Kilder
* 
* 

## Eksterne lenker
*
Poul Fredrik Vilhelm Schnitler

**Poul Fredrik Vilhelm Schnitler** (1762–1832) var prest og stortingsrepresentant i én periode.

Schnitler ble student i 1781 og cand. theol. i 1784. Under Tyttebærkrigen i 1788 var han med som feltprest. Fra 1790 til han døde i 1832 var han sogneprest i Rygge, i tiden 1816-32 var han også prost i Vestre Borgesyssel prosti.

Schnitler var 3. representant fra Smaalenenes amt til Stortinget i 1818. Han var medlem av Lagtinget og ti komiteer. Blant annet var han formann i komiteen om salg av prestegårdsinventar og lønn til geistlige embedsmenn, samt medlem av komiteene om henholdsvis Smaalenssaken, konventikkelplakaten av 1754 og salg av det benefiserte gods.

## Referanser


## Eksterne lenker
*
Opus (sang)

**«Opus»** er en norsk sang. Melodien ble skrevet av Kristian Lindeman og teksten ble skrevet av Terje Formoe. Den var ett av bidragene til Melodi Grand Prix 1984, den norske uttagingen til Eurovision Song Contest 1984 i Luxembourg i 1984.

Sangen ble framført på norsk av Ellen Nikolaysen. Den endte på en sjetteplass med 25 poeng.

## Innspilling
*Ellen Nikolaysen. Utgitt på singlen CBS CBSA&nbsp;4361 i 1984.

## Referanser
Ingen blomster til meg

«**Ingen blomster til meg**» er en norsk sang. Melodien ble skrevet av John Lind og teksten skrevet av Olav Varen. Arrangør var Egil Monn-Iversen. Den var ett av bidragene til Melodi Grand Prix 1961, den norske uttagingen til Eurovision Song Contest 1961 i Cannes i Frankrike. 

Sangen ble framført på norsk av Grynet Molvig med lite orkester og så på nytt av Sølvi Wang med stort orkester. Bidraget endte på fjerdeplass med 57 poeng.

## Innspilling
*Sølvi Wang med Kringkastingsorkestret, dirigent Øivind Bergh. Utgitt på singlen Triola TN&nbsp;234 og på EP-platen Triola TNEP&nbsp;1063.

## Referanser
Samme charmeur

**«Samme charmeur»** er en norsk sang. Melodi og tekst ble skrevet av Ketil Stokkan. Den var ett av bidragene til Melodi Grand Prix 1983, den norske uttagingen til Eurovision Song Contest 1983 i München i Forbundsrepublikken Tyskland. Melodi og tekst ble skrevet av Ketil Stokkan.

Sangen ble framført på norsk av Ketil Stokkan. Den endte på en andreplass med 107 poeng.

## Innspilling
*Ketil Stokkan. Utgitt på singlen Snowflake cls-1011 i 1983.

## Referanser
Gizur

**Gizur** (*Gizurr Grýtingaliði* eller *Gissur*) var en mytisk konge over gøterne (geatene) i Götaland som omtales i diktet *[[Hlöðskviða]]* («Kampen mellom goterne og hunnerne») som gjengis i Hervors saga og i noen utgaver av Den eldre Edda.  Gizur var fosterfar til Heidrek Höfundsson (sønn av goternes kong Höfund og skjoldmøyen Hervor) som tok makten i Reidgotaland - gøternes land i Sør-Sverige. I forhold til de historiske begivenheter som han sette i sammenheng med, plasseres han tidsmessig til 4. århundre og kampene mellom hunere og gotere i folkevandringstiden.

Heidrek ble oppfostret hos den kloke Gizur på grunn av sitt ustyrlige temperament. Da Heidrek døde dro Gizur til goternes hovedstad Arheim ved elva Dnjepr (*Danpar*) for å hedre sin fostersønn. Heidreks sønn Angantyr Heidreksson (oppkalt etter sin farbror Angantyr Höfundsson), som ble konge for goterne, holdt en stor fest for å hedre sin far. Under denne festen kom Heidreks uekte sønn Hlod og krevde sin del av farsarven. Hlod hadde vokst opp hos hunerne fordi hans mor var Sifka, datter av hunnerkongen Humli. Angantyr tilbød sin halvbror en tredjedel av riket, men før Hlod rakk å svare sa Gizur at Hlod var en frillesønn som ikke fortjente denne arven.

Dette utløste et angrep fra hunerne, hvor Hlod og Humli ledet en invasjonhær på bortimot 350.000 mann. En felles styrke av Angantyrs gotere og Gizurs geaterhær klarte å slå hunnerne i dette legendariske slaget ved Donaus sletter som ifølge sagaen varte i åtte dager og hvor både Hlod og Humli til slutt ble drept.

På grunn av sin assistanse til Angantyr og goterne, kalte Hlod nedlatende Gizur for *Grýtingaliði*, en ostrogotisk (*Greutungi*) kriger og Angantyrs mann:

## Referanser


## Eksterne lenker
* Hervarar saga ok Heiðreks (på norrønt)
* Hervors og Heidreks saga, til dansk ved G. Thorarensen
Hannu Raittila

**Hannu Raittila** (født 23. november 1956 i Helsingfors) er en finsk forfatter som har gitt ut noveller, romaner, tv-manus og radioteater. Han debuterte i 1993 med novellesamlingen *Pakosarja*.

Han er sønn til maleren Tapani Raittila og gift med forfatteren Leena Lander.

## Priser
* 1994 – Kalevi Jäntti-prisen
* 1998 – Olvi-stiftelsens litteraturpris
* 1998 – Finlandsprisen
* 2001 – Finlandiaprisen
* 2014 – Runebergsprisen

## Bibliografi
### Romaner og noveller
* Pakosarja (novellesamling, 1993)
* Ilmalaiva Finlandia (novellesamling, 1994)
* Pohjoinen puhuu (novellesamling, 1997)
* Ei minulta mitään puutu (roman, 1998)
* Miesvahvuus (novellesamling, 1999)
* Linja. Kaksikymmentä ensimmäistä (novellesamling, 2000)
* Canal Grande (roman, 2001) 
* Rahat vai kolmipyörä ja muita kirjoituksia (fortellinger, 2002)
* Atlantis (roman, 2003)
* Liikkumaton liikuttaja (2004)
* Pamisoksen purkaus, roman (2005)
* Kirjailijaelämää (2006)

### Hørespill
* Matokuningas (1990; filmet i 1993)
* Massaulosvetäjä (1990)
* Totuuden henki (1990)
* Avautumisvaihe (1990)
* Kantolan perhe (1991)
* Saari (1992)

### Teatermanus
* Leningradin yö (1991)
* Presidentinvaunu (1990)

### Filmmanus
* Matokuningas (1992)

## Referanser


## Eksterne lenker
* 
*  
*  Hannu Raittila ved Random House
*  Portrett på forlaget Verlag WSOY
*  ''Klischee as Klischee can'', DeutschlandRadio Kultur
*  Hannu Raittila: «Canal Grande», Online-Magazin CeiberWeiber
Bjørnen sover

**«Bjørnen sover»** er en norsk sang. Melodi og tekst ble skrevet av Åge Aleksandersen. Den var ett av bidragene til Melodi Grand Prix 1980, den norske uttagingen til Eurovision Song Contest 1980 i Haag i Nederland. 

Sangen ble framført på norsk av Åge Aleksandersen og Sambandet. Den fikk i første avstemning 61 poeng, det samme som «Sámiid ædnan». I den andre avstemningen fikk «Bjørnen sover» 4 poeng. Juryen ga 5 poeng til «Sámiid ædnan».

## Innspilling
*Åge Aleksandersen og Sambandet. Utgitt på singlen Arctic ARC&nbsp;4663 i 1980.

## Referanser
Ai (kvinnenavn)

**Ai** (japansk: 愛 eller 藍, kinesisk: 爱 eller 蔼) er et japansk og kinesisk kvinnenavn. Navnet er mest utbredt i Japan.

## Etymologi
Det japanske navnet *Ai* er dannet av 爱 «kjærlighet, hengivenhet» eller 蓝 «indigo». Det kinesiske navnet *Ai* er dannet av 爱 «kjærlighet, hengivenhet» eller 蔼 «vennlig».

*Ai* er også et maorisk mannsnavn som betyr «skapelse».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ai Sugiyama (f. 1975), japansk tennisspiller 
* Ai (sanger) (f. 1981), japansk hiphop-sanger 
* Ai Otsuka (f. 1982), japansk popsanger 
* Ai Miyazato (f. 1985), japansk golfspiller
* Ai Takahashi (f. 1986), japansk popsanger 
* Ai Fukuhara (f. 1988), japansk bordtennisspiller
* Ai Kago (f. 1988), japansk popsanger 
* Ai Kawashima, japansk popsanger
* Ai Shibata, japansk svømmer 
* Ai Bando, japansk stemmeskuespiller 
* Ai Nonaka, japansk stemmeskuespiller 
* Ai Orikasa, japansk stemmeskuespiller 
* Ai Maeda, japansk stemmeskuespiller 
* Ai Shimizu, japansk stemmeskuespiller  
* Ai Iijima, japansk mediepersonlighet
* Ai Kato, japansk skuespiller og modell 
* Ai Maeda, japansk modell og skuespiller
* Ai Morinaga, japansk tegner 
* Ai Tominaga, japansk modell og skuespiller 
* Ai Yazawa, japansk tegner

## Referanser


## Eksterne lenker
Kottelatlimia

* *[[Kottelatlimia hipporhynchos]]*
* *[[Kottelatlimia katik]]*
* *[[Kottelatlimia pristes]]*

***Kottelatlimia*** er en slekt av svært små smerlinger. De er utbredt i Sørøst-Asia.

## Kilder
* 
* 
* 

## Eksterne lenker
*
Lisa (sang)

**«Lisa»** er en norsk sang. Melodien ble skrevet av Kristian Lindeman og teksten ble skrevet av Philip A. Kruse. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrigate i Storbritannia.

Sangen ble framført på norsk av Trond Granlund. Den vant først en duell om finaleplass høsten 1981. Den fikk i finalen 67 poeng og en femteplass.

## Innspilling
*Trond Granlund. Utgitt på singlen CBS CBSA&nbsp;1969 i 1982.

## Referanser